# **DECIZIA ETAPEI DE ÎNCADRARE**

## Nr. din 23.05.2019

**(PROIECT)**

Ca urmare a solicitării de emitere a acordului de mediu adresate de **Comuna Vîrsolt,** cu sediul în loc. Vîrsolt, nr. 168, com. Vîrsolt, jud. Sălaj, înregistrată la APM Salaj cu nr. 480/22.01.2019, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.05.2019, că proiectul: **„ Înfiintare distributie gaze naturale în localitatea Vîrsolt, Recea si Recea Mica, comuna Vîrsolt, judetul Salaj ”*,*** propus a fi amplasat în loc. **Vîrsolt, Recea si Recea Mica, comuna Vîrsolt, judetul Salaj,**

**nu se supune evaluării impactului asupra mediului, nu se supune evaluăriiadecvate şi nu se supune evaluării impactului asupra corpurilor de apă.**

 Justificarea prezentei decizii:

 **I.** Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, 10, lit. i) – instalatii de conducte pentru gaz si petrol si conductele pentru transportul fluxurilor de dioxid de carbon in scopul stocarii geologice, altele decit cele prevazute in anexa nr. 1 ;

**b)** Caracteristicile proiectului:

b1) dimensiunea şi concepţia întregului proiect:

**Prin proiect se propun urmatoarele:**

 Alimentarea cu gaze a comunei Vârşolţ se propune prin racordarea comunei Vârşolţ la Sistemul National de Transport ceea ce implica realizarea urmatoarelor obiective:

* Racord la Sistemul National de Transport;
* Statie de predare gaze, SRMP, Q=6000 mc/h
* Retea repartitie (presiune medie) pe traseul Statie de predare – Vârşolţ – Recea;
* Doua statii de reglare de sector, una va deservi localitatea Vârşolţ Q= 3600 mc/h iar cea de-a doua localitatile Recea si Recea Mica, Q=2400 mc/h
* Retea de distributie ( presiune redusa) pentru cele trei localitati **Anexa 2**

 Conductele **retelei de repartitie** a gazelor naturale vor fi conducte din otel si conducte din polietilena de densitate ridicata, PE 100, SDR 11 si vor functiona in regim de presiune medie ( 2 - 6 bari).

 Conductele **retelei de distributie** a gazelor naturale vor fi conducte din otel si conducte din polietilena de densitate ridicata, PE 100, SDR 11 si vor functiona in regim de redusa presiune (0,5 – 2 bari).

Traversarea cursurilor de apa se va realiza, suprateran, in aval de poduri cu teava de otel fara sudura (SR EN 10208/1-99), restul retelei de distributie urmand sa fie executata din teava din polietilena de inalta densitate, PE 100, SDR 11.

Reteaua de distributie nou-proiectata se va monta astfel incat sa se creeze posibilitatea alimentarii cu gaze a tuturor gospodariilor, obiectivelor social-culturale si agentilor economici existenti la data intocmirii documentatiei. Reteaua de distributie a gazelor va urma trama stradala a comunei.

In comuna Vârşolţ conducta de distributie se va monta pe dublu fir, de-a lungul drumului national 1H si pe un singur fir, de-a lungul drumurilor comunale si a strazilor laterale din intravilanul comunei, pozitia acesteia fiind determinata de extensia altor retele subterane in zona si in functie de densitatea imobilelor pe una din partile strazilor.

Adancimea minima de montare a conductelor de distributie din polietilena este de 0,9 m, masurata de la generatoarea superioara a conductei pana la cota terenului amenajat.

Se va respecta distanta minima pe orizontala intre conducta de distributie gaze naturale de presiune redusa si celelalte retele edilitare existente in zona.

b2) cumularea cu alte proiecte existente şi/sau aprobate: - nu este cazul;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de agregate naturale - se livrează pe amplasament de către producător și se depozitează în depozite deschise, dimensionate în funcţie de cantitatea necesară şi de eşalonarea lucrărilor; apa - folosită la diferite procese tehnologice (curăţarea suprafeţelor, udarea suprafeţelor ş.a.).

Lucrările se efectuează pe teren proprietate particulară, aflat în proprietatea titularului. Dacă vor apărea eventuale ocupări temporare de teren datorate lucrărilor de execuţie, terenurile respective vor fi restituite proprietarilor in starea iniţială.

b4) cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri de la executarea lucrărilor de terasamente, pietrişul, pământul, elemente de beton degradate care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier:

Exploatarea obiectivului de investiţie nu presupune necesar de utilităţi.

Organizarea de şantier ca amplasament, soluţii, dotări, constituie atribuţia și răspunderea antreprenorului general. Organizarea de şantier va fi analizată şi fixată de către constructorul care va câştiga licitaţia de execuţie. Astfel, antreprenorul este cel care va asigura utilităţile necesare pe durata execuţiei lucrărilor.

Beneficiarul lucrării va urmări ca în caietele de sarcini pentru realizarea proiectelor să fie cuprinse măsurile de protecţia mediului specifice şantierelor, iar pe timpul execuţiei să fie respectate întocmai prevederile proiectului.

Obiectivul de investiție este amplasat pe proprietate particulară, aflat în proprietatea titularului.

După finalizarea etapei de execuţie și dezafectarea organizării de şantier, constructorul va preda beneficiarului zona curată. După finalizarea lucrărilor de reabilitare, constructorul are obligația refacerii mediului natural.

b5) poluarea şi alte efecte negative: execuția platformei pentru dejecții și a bazinului vidanjabil va avea un impact pozitiv asupra apelor subterane, a solului/subsolului și confortului psihic al populației.

Impactul asupra celorlalte elemente este nesemnificativ. Toți factorii implicați pot fi afectați în mică măsură doar pe perioada execuției, fără urmări ireversibile.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - Emisiile de substanţe poluante (provenite de la traficul rutier specific şantierului, de la manipularea şi punerea în operă a materialelor), care ar putea ajunge în mod accidental direct sau indirect în sol nu sunt în cantităţi semnificative şi nu modifică încadrarea în categorii de calitate a apei.

**c)** Amplasarea proiectelor:

c1) utilizarea actuală şi aprobată a terenurilor: conform certificatului de urbanism nr. 44 din 15.11.2018 emis de Comuna Vîrsolt, terenul din intravilanul localitatiilor este situat in zona de institutii publice si servicii complementare potrivit PUG si are folosinta curti constructii.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: după finalizarea lucrărilor de reabilitare zonele afectate din timpul execuției vor fi refăcute prin curățare, refacere cadru natural prin taluzare cu pământ vegetal și înierbare.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie și funcționare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiverisate,

ing. Gizella Balint cons. Radu Hideg

Întocmit,

ing. Alina Brândusan